Faapuupuu le mataupu:  Na faapea mai se tagata tomai faapitoa i le saogalemu o vaalele, o le pailate lagolago o Andreas Lubitz, na mafai ona ia natia ona faafitauli tau le mafaufau mai i pule o kamupani vaalele, ona o se "pu" i le faiga mo le iloiloina o le soifua mālōlōina o pailate. Na saeia e Lubitz se tusi e faapea ua maʻi o ia ma ua lē agavaa e lele i le aso na paʻū ai le vaalele a le kamupani vaalele a le Germanwings i se vanu papa i atumauga o Alps, ma maliliu ai o ia ma tagata uma na iai. O le alii e 27 tausaga le matua, e talitonu na ia talanoa atu i foma'i e uiga i le ogaoga o le faaletonu o le mafaufau ma le vaai, ma na ta'u atu e ni foma'i se to'alua e faapea, e lē mafai ona ia lele ona o lona ma'i. Ae ona o tulafono o le lē faalauaiteleina, e leʻi faailoa atu ai lenei faamatalaga i le kamupani vaalele a le Gemanwings, o le Lufthansa, ma na mafai ai ona ia lele le vaalele a le Airbus A320 i lenā aso. Faasolo i lalo mo le vitio. Na mafai e Andreas Lubitz ona natia ona faafitauli tau le soifua mālōlōina mai le Lufthanza ona o tulafono a Siamani e lē mafai ai e fomaʻi ona faailoa atu faamatalaga e faatatau i le soifua mālōlōina o o latou gasegase ma o le tiute lenā o tagata faigaluega. I lalo o tulafono o le lē faalauaiteleina o faamatalaga a tagata gasegase, lea o loo faaaogā foʻi i Peretania, e lē tatau ona faailoa atu e pailate a latou galuega i fomaʻi, ma e lē mafai e fomaʻi ona faailoa atu o latou popolega i kamupani vaalele. O le tiute tauave o le lipotia o so o se faafitauli tau le soifua mālōlōina, e pau lea o le "faamaoni" o pailate. Na taʻua e Tony Newton, o se pailate mai Peretania ua 20 tausaga o lele i vaalele a le Airbus A320 ma o loo galue foʻi o se tagata suʻesuʻe a le Pulega o Vaalele Sivili, e faapea o le faiga "e tatau ona suia". O se avanoa telē i le faiga. O le a tupu foʻi i Peretania,' o lana tala lea. "I le avea ai o aʻu o se pailate, e matuā eseese lava loʻu olaga faafomaʻi i le galuega ma loʻu olaga faafomaʻi i le aiga, seʻi vaganā ua ou filifili e lē faia faapea. E leai se tasi e siaki pe e te faailoa atu ou faafitauli tau le soifua mālōlōina i le kamupani vaalele. E faia i pailate se suʻesuʻega faafomaʻi i tausaga taʻitasi, lea e aofia ai se talanoaga e faatatau i o tatou faalogona i le itu tau i le mafaufau, ae e lē o se talanoaga faatagāfai. 'Afai ou te alu i le GP, e leai se manaʻoga mo aʻu e faailoa atu o aʻu o se pailate. 'Afai foʻi ou te alu atu i le fomaʻi ona o se mea e ono aafia ai loʻu tomai e faatino ai oʻu tiute, e lē mafai ona ia faailoa atu lenā mea i le kamupani vaalele ona o le lē faalauaiteleina o faamatalaga faafomaʻi. 'O le tiute o loo i luga...
Na saeia e le pailate lona lua o Andreas Lubitz se pepa o loo taʻu mai ai ua lē mafai ona ia lele. O tulafono o le lē faalauaiteleina, e lē mafai ai e fomaʻi ona faailoa saʻo atu faamatalaga faafomaʻi i le Lufthansa. I Europa ma Peretania, e tatau i pailate ona taʻu atu i kamupani vaalele pe afai o loo iai ni o latou faafitauli tau le soifua mālōlōina, ae e lē o iai ni tulafono e faatatau i lenei mea. Na taʻua e se tagata tomai faapitoa i le saogalemu o vaalele i Peretania, ʻe matala le faitotoʻa mo se tasi o loo iai ni faafitauli ogaoga i le mafaufau ina ia natia mai i le tagata suʻesuʻe o vaalele.'